Apstiprināts ar DU rektores

2022.gada 1.aprīļa rīkojumu Nr.4-4/46

**Drošības pasākumu īstenošanas protokols Covid-19 infekcijas izplatības ierobežošanai Daugavpils Universitātē**

(*protokols izstrādāts pamatojoties uz Ministru kabineta 2021.gada 28.septembra noteikumiem Nr.662 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.662*)

1. **Vispārīgie noteikumi**

* 1. Protokols nosaka Covid-19 infekcijas ierobežošanas principus un epidemioloģiskās drošības pasākumus Daugavpils Universitātē (turpmāk tekstā – DU) 2021/2022. studiju gadā, lai nodrošinātu MK noteikumos Nr.662 noteiktos informēšanas, distances ievērošanas, higiēnas un personas veselības stāvokļa uzraudzības pamatprincipus.
  2. Protokols ir saistoša visam DU personālam, studējošiem, apmeklētājiem un personām, kas uzturas DU telpās.
  3. Mainoties epidemioloģiskajai situācijai, Protokols var tikt pārskatīts un tajā noteiktie ierobežojumi mainīti.
  4. Ikvienai personai ir pienākums ievērot DU mājaslapā, e-pastos ievietoto aktuālo informāciju, rīkojumus un ieteikumus par epidemioloģiskās drošības pasākumiem DU, kā arī Slimību profilakses un kontroles centra ieteikumus.
  5. Atrodoties DU telpās, kur atrodas vairāk kā 50 personas, tiek rekomendēts lietot medicīniskās maskas vai FFP2 tipa respiratorus bez vārsta, kā arī pēc iespējas ievērot distancēšanās nosacījumus. Pēc nepieciešamības var tikt pieņemts lēmums par medicīnisko masku/FFP2 tipa respiratoru lietošanu arī citos gadījumos.

**2. Darba procesa organizēšana**

2.1. Darba process DU notiek pēc iespējas attālināti. Klātienē veic darbu tikai tie darbinieki, kuri atbilstoši struktūrvienības vadītāja rīkojumam (rakstveidā vai mutiski), nodrošina struktūrvienības darba un pienākumu nepārtrauktību un nevar darba pienākumus veikt attālināti.

2.2. Darbiniekiem, veicot savus darba pienākumus klātienē, ir pienākums uzrādīt Covid-19 vakcinācijas vai pārslimošanas sertifikatus. Balstvakcinācija nav obligāta, bet ir rekomendējama.

2.3. Klātienē strādājoša darbinieka pienākums ir nekavējoties ziņot darba devējam, ja viņam laboratoriski konstatēts SARS-CoV-2 vīruss.

**3. Studiju procesa organizēšana**

3.1. Studiju process DU tiek īstenots klātienē epidemioloģiski drošā vidē, ievērojot valstī noteiktos epidemioloģiskās drošības pasākumus un MK noteikumus Nr. 662.

3.2. Piedaloties studiju procesā, studējošajiem ir nepieciešams vakcinācijas vai pārslimošanas sertifikāts, tikai lai piedalītos studiju programmas praksē vai praktiskās daļas apguvē tematiskajā grupā “Izglītība” un tematiskajā jomā “Veselības aprūpe”.

3.3. Covid-19 pārslimojušie un pret Covid-19 vakcinētās personas, tiek identificētas, pārliecinoties par attiecīgā sertifikāta esamību, izmantojot tīmekļvietni https://covid19sertifikats.lv/verify vai arī mobilo lietotni COVID-19 Verify (https://www.vmnvd.gov.lv/en/mobile-application-scanning-covid-19-verify-certificates), un pārbaudot uzrādīto sertifikātu un personu apliecinošu dokumentu. Par Covid-19 sertifikātu pārbaudi pirms nodarbības klātienē uzsākšanas ir atbildīgs docētājs, kas vada nodarbību vai profilējošās struktūrvienības vadītāja nozīmēta persona.

3.4. Izvērtējot epidemioloģisko situāciju un ņemot vērā studiju porgrammas un konkrētu studiju kursu specifiku, profilējošā struktūrvienība ir tiesīga pieņemt pamatotu lēmumu par studiju programmas kursa vai kursa daļas pilnīgu vai daļēju norisi attālināti, izmantojot atbilstošās attālinātā studiju darba formas un nodrošinot to, ka nesamazinās studiju kvalitāte. Par šādu lēmumu studiju programmas direktors savlaicīgi informē dekanātu un studējošos.

3.5. Par studiju darba formu operatīvi tiek informēts viss personāls, nodrošinot informācijas nodošanu visiem studējošajiem (DU mājaslapā un informācijas sistēmā DUIS, e-pastos, pa tālruni), tai skaitā ārvalstu studējošiem un docētājiem.

3.6. Lekcijās, semināros, praktiskajās nodarbībās un laboratorijas darbu laikā, kā arī eksāmenos un citos pārbaudījumos atrodoties klātienē, pēc iespējas tiek ievērota divu metru distance.

3.7. Lai novērstu vairāku grupu vai kursu vienlaicīgu atrašanos telpā vai tās tuvumā pirms un pēc nodarbības, fakultāšu dekanāti veido un salāgo nodarbību sarakstu, lai novērstu studējošo pulcēšanos un drūzmēšanos auditoriju tuvumā.

3.8. Organizējot tālākizglītības procesu - pieaugušo profesionālās tālākizglītības, profesionālās pilnveides un pieaugušo neformālās izglītības programmas, tālākizglītības nodarbībās DU telpās tiek nodrošināti tādi paši epidemioloģiskās drošības pasākumi kas noteikti šajā Protokolā un studiju procesa organizācijā DU, par ko atbildīga ir Mūžizglītības centra metodiķe.

3.9. ERASMUS studējošo apmaiņa tiek realizēta individuāli izskatot katru pieteikumu, reaģējot uz Covid-19 situācijas izmaiņām dažādās valstīs, pielāgojoties katras konkrētas programmas specifikai un ievērojot epidemioloģiskos drošības pasākumus.

3.10. Lai nodrošinātu drošības pasākumus, tiek apkopota informācija par ārvalstu studējošo ierašanās laiku un uzturēšanās vietu, kā arī tiek sekots līdzi aktuālajai informācijai par valstu riska statusu SPKC tīmekļvietnē (<http://www.spkc.gov.lv/lv/valstu-saslimstibas-raditaji-ar-covid-19-0>). Atbildīgie par šo pasākumu nodrošināšanu ir DU darbinieki, kuru tiešie darba pienākumi ir saistīti ar ārvalstu studējošiem.

3.11. Uzņemot ārvalstu studējošos/viesus DU atbildīgās personas stingri seko LR noteiktajiem epidemioloģiskajiem ierobežojumiem attiecībā uz iebraucējiem.

3.12. Ārvalstu studējošie un reflektanti, kas ierodas no ārvalstīm, ievēro noteikto pašizolāciju ārpus DU telpām.

**4. Komandējumi un darba braucieni**

4.1. Komandējumi, darba braucieni vai mobilitātes pasākumi tiek plānoti un organizēti strikti ievērojot noteiktos epidemioloģiskos drošības pasākumus un ar tiem saistītās prasības.

4.2. Darba komandējumi un Erasmus+ apmaiņas braucieni atbilstoši Slimību profilakses un kontroles centra (SPKC) noteiktajam pēc iespējas ir plānojami uz valstīm, kurās pēc izbraukšanas no valsts vai valsts šķērsošanas tranzīta nolūkā pašizolācija nav jāievēro.

**5. Bibliotēkas darbība**

5.1. Bibliotēkas darba laiks ir noteikts darbdienās no plkst. 9.00 līdz 17.00.

5.2. Bibliotēkas apmeklētājiem (izņemot apmeklētājiem no vienas mājsaimniecības) ir ieteicams ievērot 2 metru savstarpējo distanci.

5.3. Bibliotēkas apmeklētājam rekomendējams lietot mutes un deguna aizsegu. Ienākot Bibliotēkā, ir rekomendejams dezinficēt rokas.

5.4. Gaisa kvalitātes nodrošināšanai Lasītavas un Abonementa telpas tiek regulāri vedinātas.

5.5. Bibliotēkā nedrīkst atrasties personas, kurām noteikta mājas karantīna vai izolācija vai kurām ir elpceļu infekcijas pazīmes.

5.6. Par epidemioloģisko drošību Lasītavā un Abonementā atbildīgā persona – vecākā bibliotekāre Lilita Skulme, e-pasta adrese: lilita.skulme@du.lv, t. 654 28345, Bibliogrāfijas un informācijas sektorā (Vienības ielā 13) – vecākā bibliotekāre Marija Sivašova, e-pasta adrese: marija.sivasova@du.lv.

**6. Dienesta viesnīcu izmantošana**

6.1. DU dienesta viesnīcās izmitināšana notiek, ievērojot valstī noteiktos epidemioloģiskās drošības pasākumus un MK noteikumus Nr.662, kā arī kārtību Covid-19 ierobežošanai Daugavpils Universitātes dienesta viesnīcās 2021/2022 mācību gadā (turpmāk tekstā – kārtība dienesta viesnīcās).

6.2. Informācija par kārtību dienesta viesnīcās ievērošanu tiek izvietota pie ieejas, uz informatīvajiem stendiem un citās redzamās vietās.

6.3. DU dienesta viesnīcās tiek nodrošināta roku mazgāšanas iespēja ar siltu ūdeni un ziepēm, kā arī tiek izvietoti roku dezinfekcijas līdzekļi.

6.4. 2021/2022 mācību gadā personu izmitināšana un dzīvošana dienesta viesnīcās notiek tikai ar sadarbspējīgu vakcinācijas vai pārslimošanas sertifikātu.

6.5. DU viesnīcās ir aizliegts uzturēties personām ar akūtām elpceļu infekcijas pazīmēm.

6.6. Aizliegts izmantot DU dienesta viesnīcas telpas pašizolācijai.

6.7. Studējošajiem, darbiniekiem kā arī viesdocētājiem pēc atgriešanās no ārvalstīm Latvijas Republikā jāseko informācijai Slimību profilakses un kontroles centra mājas lapā un jāievēro noteiktā pašizolācija ārpus dienesta viesnīcas telpām.

6.8. Pēc cieša kontakta ar Covid-19 infekcijas slimnieku aizliegts ierasties un uzturēties dienesta viesnīcās un klātienē kontaktēties ar citiem iemītniekiem, darbiniekiem vai DU personālu.

**7. Epidemioloģiskās drošības pasākumi**

7.1. DU nodrošina visiem studējošajiem, darbiniekiem, pakalpojumu sniedzējiem un citiem apmeklētājiem iespēju ievērot roku higiēnu, kā arī lietot roku dezinfekcijas līdzekļus.

7.2. DU ir izvietota pieejama un skaidri salasāma informācija ar atgādinājumu par higiēnu, kā arī rekomendācijas izmantot lietotni “Apturi Covid”.

7.3. DU tiek regulāri vēdinātas telpas. Starp diviem pasākumiem vienā telpā (vismaz reizi divās stundās) tiek nodrošināts ne mazāk kā 15 minūšu starpbrīdis, kura laikā telpa jāizvēdina, par ko atbildīgs ir attiecīgā pasākuma vai nodarbības vadītājs. Vēdināšanas laikā telpā personas neuzturas.

7.4. DU regulāri veic telpu uzkopšanu, tajā skaitā, pielietojot dezinfekcijas līdzekļus.

7.5. Laboratorijās u.c. pētnieciskajās telpās uzkopšanu pēc katras grupas apmeklējuma nodrošina tajās strādājošie laboranti vai zinātniskie asistenti.

7.6. Pēc nodarbībām un starpbrīžos starp nodarbībām klātienē tiek nodrošināta telpu vēdināšana, pēc nodarbībām jāveic virsmu, ar kurām bieži saskaras (durvju rokturi, horizontālās galda virsmas, krēslu roku balsti, kušetes u.c.) tīrīšana ar atbildošiem dezinfekcijas līdzekļiem (satur vismaz 70% etanola); atbildīgos par virsmu tīrīšanu nozīmē profilējošo struktūrvienību vadītāji.

7.7. Pēc iespējas jāievēro divu metru fiziska distance, jāizvairās no drūzmēšanās.

7.8. Pēc iespējas jāsamazina kopīgi lietojamo virsmu un lietu izmantošana.

7.9. Jāievēro Slimību profilakses un kontroles centra ieteikumi un aktuālā informācija (https://spkc.gov.lv/lv/aktualitates/get/nid/757).

**8. DU personāla rīcība infekcijas izplatīšanās ierobežošanai**

8.1. DU ēkās un telpās ir aizliegts atrasties personām ar elpceļu infekcijas slimības pazīmēm (paaugstināta ķermeņa temperatūra, iesnas, klepus u.c.) kā arī pie noteiktas pašizolācijas, mājas karantīnas vai izolācijas.

8.2. Ja personai tiek konstatēta Covid-19 infekcija, nekavējoties par to jāinformē savs tiešais darba vadītājs.

8.3. Atrodoties DU ēkās un telpās, regulāri jāmazgā rokas un jāveic to dezinfekcija ar atbilstošiem līdzekļiem, bez noteiktas vajadzības neuzturēties ēkās.

**9. Rīcība, ja ir aizdomas vai tiek atklāts inficēšanas gadījums DU**

9.1. Ja DU darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, telefoniski informēt savu tiešo vadītāju un sazināties ar ģimenes ārstu, lai vienotos par turpmāko ārstēšanās režīmu. Ja ir iespējams kontakts ar citiem cilvēkiem, darbinieks lieto sejas masku vai mutes un deguna aizsegu.

9.2. Ja DU studējošajam parādās akūtas elpceļu infekcijas pazīmes (drudzis, klepus, paaugstināta ķermeņa temperatūra), studējošā pienākums ir pārtraukt studiju procesu un doties mājup, telefoniski informēt savu fakultātes dekānu un sazināties ar savu ģimenes ārstu, lai vienotos par turpmāko ārstēšanas režīmu. Ja ir iespējams kontakts ar citiem cilvēkiem, tiek lietota sejas maska vai mutes un deguna aizsegs.

9.3. Ja darbiniekam vai studējošam DU tiek konstatēti nopietni veselības traucējumi, ievērojot noteiktos piesardzības pasākumus, tiek izsaukta Neatliekamā medicīniskā palīdzība.

9.4. Darbinieki, studenti un izglītojamo asistenti, kas ir identificēti kā kontaktpersonas, var neievērot mājas karantīnu, lai veiktu darba pienākumus vai piedalītos studiju procesā. Iespēju robežās tiek rekomendēts lietot medicīniskās maskas vai FFP2 respiratorus.

9.5. Studējošie, kam ir apstiprināta inficēšanās vai pamatotas aizdomas par inficēšanos ar Covid-19, var neievērot izolāciju, ja kopš inficēšanās vai aizdomu apstiprināšanās ir pagājušas ne mazāk kā septiņas dienas un vismaz 24 stundas pirms atgriešanās klātienes studiju procesā nav slimības pazīmju.

9.10. Darbinieki un izglītojamo asistenti, kam ir apstiprināta inficēšanās vai pamatotas aizdomas par inficēšanos ar Covid-19 ievēro izolāciju atbilstoši vispārējām prasībām un izolāciju pārtrauc tikai ar ārstējošā ārsta atļauju.

Šis protokols aiztājs 2021.gada 15.novembra “Drošības pasākumu īstenošanas protokolu Covid-19 infekcijas izplatības ierobežošanai Daugavpils Universitātē”.